VISPĀRĒJĀS TIESAS RĪKOJUMS (apelāciju palāta)
2012. gada 29. martā
Lieta T‑2/12 P
Ayo Soerensen Ferraresi
pret
Eiropas Komisiju
Apelācija – Termiņš prasības celšanai – Acīmredzama nepieņemamība
Priekšmets Apelācijas sūdzība par Eiropas Savienības Civildienesta tiesas (pirmā palāta) 2009. gada 25. novembra rīkojumu lietā F‑5/09 Soerensen Ferraresi (Krājums‑CDL, I‑A‑1‑453. un II‑A‑1‑2461. lpp.), kurā lūgts atcelt šo rīkojumu
Nolēmums Apelācijas sūdzību noraidīt. Ayo Soerensen Feraresi sedz savus tiesāšanās izdevumus pati.
Kopsavilkums
Apelācija – Termiņi – Aprēķināšanas veids
(Tiesas statūtu I pielikuma 9. panta pirmā daļa; Vispārējās tiesas reglamenta 102. panta 2. punkts)
Saskaņā ar Tiesas statūtu I pielikuma 9. panta pirmo daļu Vispārējā tiesā var iesniegt apelāciju divos mēnešos pēc tam, kad paziņots pārsūdzamais lēmums, pret Civildienesta tiesas galīgajiem lēmumiem un tādiem tiesas lēmumiem, kas tikai daļēji atrisina lietas būtību vai izlemj procesa jautājumus attiecībā uz kompetences trūkumu vai prasības nepieļaujamību. Šajā ziņā saskaņā ar Vispārējās tiesas Reglamenta 102. panta 2. punktu šo procesuālo termiņu pagarina, pamatojoties uz apsvērumiem par attālumu, par fiksētu desmit dienu termiņu. Procesuālais termiņš un termiņš, kas noteikts, pamatojoties uz apsvērumiem par attālumu, nav nošķirti, tādējādi, ka tad, kad procesuālais termiņš beidzas, tas ir jāpagarina par fiksētu desmit dienu termiņu, kas noteikts, pamatojoties uz apsvērumiem par attālumu.
(skat. 5. punktu)